CELEX: C2006/036/73
Language: el
Date: 2006-02-11 00:00:00
Title: Υπόθεση Τ-433/05: Προσφυγή ασκηθείσα στις  18 Νοεμβρίου 2005  — Sanchez Ferriz κατά Επιτροπής

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/35
            
         Προσφυγή ασκηθείσα στις 18 Νοεμβρίου 2005 — Sanchez Ferriz κατά Επιτροπής
   (Υπόθεση Τ-433/05)
   (2006/C 36/73)
   Γλώσσα διαδικασίας: η γαλλική
   Διάδικοι
   
      Προσφεύγων: Carlos Sanchez Ferriz (Βρυξέλλες Βελγίου) [εκπρόσωπος: F. Frabetti, δικηγόρος]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   
               —
            
            
               ακύρωση του πίνακα των προαχθέντων κατά το έτος 2004 (1) υπαλλήλων ως εκ του ότι δεν περιλαμβάνεται σε αυτόν το όνομά του, καθώς και, παρεμπιπτόντως, των προπαρασκευαστικών της εν λόγω αποφάσεως πράξεων,
            
         
               —
            
            
               ακύρωση της μοριοδοτήσεως για τους σκοπούς της προαγωγής κατά το έτος 2004, ιδίως κατόπιν των συστάσεων των επιτροπών προαγωγών,
            
         
               —
            
            
               καταδίκη της Επιτροπής των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων, μόνιμος υπάλληλος της Επιτροπής, βάλλει κατά της αποφάσεως να μη τύχει προαγωγής κατά το έτος 2004. Προς στήριξη της προσφυγής του, επικαλείται το ότι, κατά την έκδοση της προσβαλλόμενης αποφάσεως, δεν είχε ακόμη συνταχθεί οριστικώς η αφορώσα την εξέλιξη της σταδιοδρομίας του για το διάστημα από 1ης Ιουλίου 2001 έως 31 Δεκεμβρίου 2002 έκθεση κρίσεως. Περαιτέρω, εκτιμά ότι, μοριοδοτώντας τους υπαλλήλους με τα «μόρια προτεραιότητας» για την κατάταξή τους προς προαγωγή, η Επιτροπή προσέδωσε υπερβολική βαρύτητα στο «υπόλοιπο των παρελθόντων ετών» των μη προαχθέντων κατά τα προηγούμενα έτη υπαλλήλων, μολονότι επετεύχθη το κατώτατο όριο προαγωγής τους. Ο προσφεύγων επικρίνει επίσης εν γένει τη μοριοδότηση, η οποία δεν λαμβάνει υπόψη, κατά τον ίδιο, την απαιτούμενη συγκριτική εξέταση των προσόντων για τους σκοπούς της προαγωγής.
   Προς τούτο, ο προσφεύγων επικαλείται παράβαση του άρθρου 45 του Κανονισμού Υπηρεσιακής Καταστάσεως των Υπαλλήλων, καθώς και παραβίαση των γενικών εκτελεστικών διατάξεων και του διοικητικού οδηγού αξιολογήσεως και προαγωγής της Επιτροπής, της αρχής της απαγορεύσεως των δυσμενών διακρίσεων, της αρχής της απαγορεύσεως της αυθαίρετης διαδικασίας, της υποχρεώσεως αιτιολογήσεως, της αρχής της δικαιολογημένης εμπιστοσύνης και του καθήκοντος αρωγής.
   
      (1)  Πίνακας δημοσιευθείς στις Διοικητικές Πληροφορίες αρ. 130 της 30ής Νοεμβρίου 2004.